cyanic-selkie/wikianc huggingface dataset:
Վլադիմիր Եպիսկոպոսյան
Վլադիմիր Առուստամի Եպիսկոպոսյան, հայ դերասան։ ՌԴ վաստակավոր արտիստ (2002)
Կենսագրություն
Վլադիմիր Եպիսկոպոսյանը ծնվել է 1950 թվականին, Երևանում։ Ավարտել է Երևանի պետական համալսարանի իրավաբանական ֆակուլտետը։ Ուսումնառության տարիներին նկարահանվել է «Հայֆիլմ» կինոստուդիայի «Ախթամար» ֆիլմում։ Հետագայում ավարտել է նաև Երևանի գեղարվեստա-թատերական ինստիտուտի դերասանական ֆակուլտետը և աշխատանքի է անցել Երևանի Ստանիսլավսկու անվան պետական ռուսական դրամատիկական թատրոնում` որպես դերասան։ Բասկետբոլի սպորտի վարպետ է։ Աշխատում է Մոսկվայի «Բուֆֆ» թատրոնում ։
Նկարահանվել է «Եռալաշ», ֆիլմ-ալմանախում, «Իմպերիալ» բանկի տեսահոլովակում։
Արտաքին հղումներ
Կատեգորիա:Հայ դերասաններ Կատեգորիա:Ռուսաստանի Դաշնության վաստակավոր արտիստներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:20-րդ դարի դերասաններ Կատեգորիա:Ռուս դերասաններ Կատեգորիա:ԽՍՀՄ սպորտի վարպետներ
Ավստրիայի բնակչություն
Ավստրիայի դեմոգրաֆիկ վիճակը (էթնիկ կազմը), կապված վերջին մի քանի տասնամյակում երկիր այցելած փախստականներն և անօրինական ներգաղթյալները հետ, զգալիորեն փոխվել է։
Համաձայն 2001 թվականի մարդահամարի տվյալների՝ Ավստրիայի բնակչության 88.6%-ը գերմանախոսներ են, որոնցից 96%-ը խոսում է ավստրո-բավարական բարբառներով, 4%-ը՝ ալեմաներեն բարբառներ), իսկ մնացած 11.4%-ը խոսում է փոքրամասնությունների լեզուներով։ Ավստրիայի ոչ գերմանախոս բնակչությունը բաժանվում է երկու խմբի` ավանդական փոքրամասնությունների, որոնք նախկինում ապրել են Հաբսբուրգների կայսրության տարածքներում և նոր փոքրամասնություններ, որոնք ձևավորվել են վերջին շրջանի ներգաղթի հետևանքով։
Ավստրիայի բնակչության աճը
1961-2008 թվականների միջև ընկած ժամանակահատվածում Ավստրիայի բնակչության թիվն աճել է ավելի քան 1.2 միլիոնով (17%)։
Բնակչությունն ըստ կրոնական պատկանելիության 1951 թվականից մինչև 2001 թվականը
Բնակչության վիճակագրական տվյալներ ըստ սեռի
Ծնվելու պահին՝ 1,05 տղաներ/աղջիկներ Մինչև 15 տարեկան՝ 1,05 տղամարդիկ/կանայք 15-ից 64 տարեկան՝ 1,01 տղամարդիկ/կանայք 65 տարի և ավելի՝ 0,7 տղամարդիկ/կանայք Ամբողջ բնակչություն՝ 0,95 տղամարդիկ/կանայք
Բնակչության խտություն
Երկրի տարածքները բնակեցված են ոչ համաչափ։ 1 քառ. կմ-ի հաշվով 90 մարդ միջին խտության դեպքում, Վիեննան ներառող արևելյան շրջաններում այդ ցուցանիշը տատանվում է 150-ից 200 մարդ, իսկ Ալպերում՝ 15-ից 20 մարդ։ Հողատարածքներում բնակչության խտությունը բաշխվում է հետևյալ կերպ.
Բնակչության վիճակագրական տվյալներ ըստ քաղաքների
Քաղաքներում (ավելի քան 2 հազար բնակչությամբ) ապրում է բնակչության 77 %-ը։
Ավստրիայի ներկա մայրաքաղաք և Ավստրո-Հունգարիայի նախկին մայրաքաղաք Վիեննան, Եվրոպայի ամենախոշոր քաղաքներից մեկը, բնակչության թիվը գերազանցում է 1,6 միլիոնը (արվարձանների հետ միասին՝ 2 միլիոն) և ունի շատ բազմազան էթնիկական կազմ։ Վիեննայում ներկայացված են կենտրոնական և արևելյան Եվրոպայի բոլոր ազգությունները։ Ի տարբերություն Վիաննեյի՝ երկրի մյուս քաղաքների բնակչության թիվը չի գերազանցում 400 հազարը։ Ստորև ներկայացված է Ավստրիայի՝ Վիեննայից հետո ամենախոշոր քաղաքների բնակչության թվաքանակը ներկայացնող աղյուսակ՝
Երկրի գյուղական տարածքների մեծ մասում բնակչությունը տիրապետում է ֆերմերային տնտեսություններով և առանձին բակերով, այդ պատճառով ազատ ու հարմար հողերի պակաս է զգացվում։ Կենսապայմանների նվազ լինելու պատճառով ալպիական բնակչության մասնաբաժինը շարունակ նվազում է։ Լեռնային շրջաններից արտագաղթ է տեղի ունենում ծովի մակերևույթից 1000 մետր բարձրության վրա անընդհատ բնակություն է հաստատում ընդհանուր բնակչության 2 %-ը։ Թեև քաղաքներում (բնակչությունը ավելի քան 2 հազար մարդ) ընդհանուր բնակչության 77 %-ն է ապրում, բայց ճանապարհորդների մոտ Ավստրիան քաղաքային երկրի տպավորություն չի թողնում։ Պատճառը նրանում է, որ քաղաքաբնակների մեկ քառորդ մասից ավելին կենտրոնացած են երկրի խոշորագույն քաղաքում՝ Վիեննայում։ Քաղաքային բնակչության կեսը ապրում է ոչ մեծ քաղաքներում՝ մինչև 100 հազար բնակչություն ունեցող։ Ուստի 100 հազարից 250 հազար բնակչությամբ մեծ քաղաքները սովորական չեն այդ երկրի համար։ Դրանք ընդամենը 4-ն են՝ Գրաց, Լինց, Զալցբուրգ և Ինսբրուք։
Էթնիկ կազմ
2011 թվականի վիճակագրական տվյալների համաձայն Ավստրիայի խոշոր էթնիկական միավորը՝ գերմանալեզու ավստրիացիները, կազմում են երկրի բնակչության 89%։ Նրանց մեծամասնությունը խոսում է գերմաներենի ավստրո-բավարական բարբառով, իսկ 4 %-ը ալեմանական բարբառներից մեկով։ Երկրորդ տեղում նախկին Հարավսլավիայից եկվորներն են (ներառյալ խորվաթները, բոսնիացիները, սերբերը եւ սլովենները), նրանք կազմում են բնակչության 4%, իսկ թուրքերը կազմում են բնակչության 1.6%-ը։
2011 թվականին Ավստրիայի վիճակագրական գործակալության համաձայն երկրի բնակչության 11%-ը կազմել են օտարերկրացիները։ Այս թիվը համեմատելի է էմիգրանտների դասական երկիր համարվող Միացյալ Նահանգներում օտարերկրացիների թվի հետ։ Ներգաղթյալների նման դրույքաչափով (որոշակի ժամանակաշրջանում/տարում) ցանկացած երկիր եկող ներգաղթածների թվաքանակի հարաբերակցությունը տվյալ երկրի միջին բնակչությանը) Ավստրիան Եվրոպայում երրորդ տեղն է զբաղեցնում՝ Լյուքսեմբուրգից ու Շվեյցարիայից հետո։ Համաձայն վիճակագրական տվյալների՝ մեծ թվով ներգաղթյալներ են եկել Սերբիայից, Չերնոգորիայից, Թուրքիայից և Գերմանիայից։ Մի քանի տարվա ընթացքում Գերմանիայից նաև մեծ թվով օտարերկրացիներ են ժամանել։ 2004 թվականից 2007 թվականներին Ավստրիա տեղափոխված մոտ 100 հազար գերմանացիները ներգաղթյալների ամենամեծ խումբն են կազմել ։
Ավստրիայի ժամանակակից սահմանները, որ մի ժամանակ Հաբսբուրգի կայսրության կենտրոնն էին համարվում, ամրագրվել են Սեն-Ժերմենի համաձայնագրով 1919 թվականին։ Ավստրիայի բնակչության մի մասը, հատկապես Վիեննայի շրջանում, մինչև 1945 թվականից 1949 թվականներն ազգականներ են ունեցել հարևան Չեխիայում, Սլովակիայում, Հունգարիայում, Սլովենիայում և Ռումինիայում։
Ամենափոքր էթնիկական միավորը Ավստրիայում համարվում են սերբերը։ Որոշ տվյալների համաձայն մոտ 300 հազար ավստրիացիներ սերբական ծագում ունեն ։
Ավստրիայի նախաբնակիչ փոքրամասնություններ
Ավստրիայի ազգային փոքրամասնություններին կարելի է բաժանել ավանդական խմբի՝ վաղուց Հագսբուրգի կայսրությանը պատկանող տարածքներում բնակվողներ և նոր խմբի վերջին տասնամյակներին ներգաղթյալներից կազմված բնակիչների։ Ավստրաիյի ավանդական փոքրամասնությունների խմբին են պատկանում սլովենացիները, խորվաթներն ու հունգարները։
Սլովեն փոքրամասնության մեծ մասը համակցած բնակվում են Կարինտիայի և Շտիրիայի դաշնային հողերում։ 2001 թվականի բնակչության պաշտոնական մարդահամարի համաձայն նրանց թիվը մոտ 14 հազար է կազմել (սլովենական հասարակական կազմակերպությունների ոչ պաշտոնական տվյալների համաձայն սլովենների թիվը Ավստրիայում մոտ 40 հազար է կազմում)։ Գրեթե 20 հազար հունգարներ և 30 հազար խորվաթներ բնակվում են երկրի ամենից արևելյան մասում՝ Բուրգենլանդում (ժամանակին այս տարածքը Հունգարիայի մաս է կազմել)։ Ավանդական փոքրամասնության իրավունքները, որոնք հատուկ ամրագրված են ժամանակակից ավստրիական պետության հիմքում ընկած Պետական պայմանագրում 1955 թվականին, ընդհանուր առմամբ պահպանվում են, բայց որոշակիորեն խնդրահարույց են կրթության, երկլեզու ցուցանակների, նշանների և այլնի մասով։ Եվ այնուամենայնիվ, Կարանտիայում սլովենների թիվը էականորեն կրճատվել է 1848 թվականին գրանցված 114 հազարից մինչև 1951 թվականին՝ 42 հազարի, իսկ 2001 թվականին՝ 13 հազարի կամ բնակչության 2,3 %-ի (մարդահամարի տվյալներ)։ Դա տեղի է ունեցել հիմնականում ուծացման արդյունքում՝ թեև սլովեն փոքրամասնության ներկայացուցիչները նշում են, որ երկրում 40-ից 50 հազար սլովեն համայնք գոյություն ունի։ Շտիրիայի սլովեն համայնքի քանակը մոտ 5-ից 10 հազար մարդ է գնահատվում։ Երկրի այդ հատվածում սլովենների իրավունքները չեն պահպանվում՝ չնայած 1955 թվականին Պետական պայմանագրով տրված երաշխիքներին։
Բնակչության կրոնական կազմ
2005 թվականի մարդահամարի տվյալներով ավստրիացիների 68,5%-ը կաթոլիկներ են, 4.7% -ը`բողոքականներ, 6.5% -ը այլ կրոնական պատկանելիության են (իսլամ 4.2%, ուղղափառ եկեղեցի 2.2%, հուդայականություն՝ 0,1%, ընդհանուր հաշվով գրանցվել է 12 հավատի հետևորդներ), բնակչության 17.1%-ը իրեն չի համարում որևէ դավանանքի հետևորդ (1991 թ.-ին դրանց թիվը ընդհանուրի մեջ 8,6% է եղել)։
Կրոնի համաձայն տեղաբաշխվածություն Ավստրիային բնորոշ չէ, սակայն վերջին շրջանում մուսուլմանների թվի ավելացման արդյունքում, ինչպես և մյուս եվրոպական երկրներում, այնպես էլ Ավստրիայում գոյություն ունեն շրջաններ, որտեղ խտացված ձևով բնակություն են հաստատել մուսուլմանները։ Կաթոլիկների ամենաբարձր մասնաբաժինը (2000 թ.) Ներքին Ավստրիայի աջակողմյան ափին (91.5%), Բուրգենլանդ (85.3%), Տիրոլ (83.7%), Շտիրիա (81.8%), Վիեննայի ամենաստորին հատվածում և Ներքին Ավստրիայի ձախափնյա հատվածում (61,3%), Զալցբուրգ (38,9%)։
Ավստրիայի տնտեսապես ակտիվ բնակչություն
Տնտեսապես ակտիվ բնակչության ընդհանուր թվաքանակը 2010 թվականի տվյալներով կազմում է 4.284.600 մարդ (տղամարդիկ` 2.302.200, կանայք` 1.982.400): Տնտեսապես ակտիվ բնակչության մասնաբաժինը Ավստրիայի ընդհանուր բնակչության 51%-ն է կազմում։
Տնտեսապես ակտիվ բնակչության բաշխումը ըստ տնտեսության ճյուղերի (հազար մարդ)՝
Ավստրիա ներգաղթյալներ
Ավստրիայի վիճակագրական ծառայության տվյալներով 2005 թվականի սկզբին երկրում օրինական հիմունքներով բնակություն է հաստատել 788 հազար նորեկ ներգաղթյալ։ Դրանցից 340 հազարը նախկին Հարավսլավիայից եկվորներ են (բոսնիացիներ, սերբեր, խորվաթներ), 130 հազարը՝ (ըստ այլ աղբյուրների՝ 250-270 հազար) ներգաղթյալներ Թուրքիայից (թուրքեր, քրդեր)։ Հնարավոր է այդ հանգամանքով էր պայմանավորված ավստրիական կառավարության և ավստրիացիներից շատերի բացասական վերաբերմունքը 2005 թվականի հոկտեմբերին Եվրոպական Միության կազմ Թուրքիայի մուտք գործելու մասով բանակցություններին։ Ավստրիայում մտավախություն է ձևավորվել, որ եթե թուրքերին Եվրոպական Միության անդամ երկրներ անարգել մուտք գործելու հնարավորություն տրվի, դրանց զգալի մասը կհիմնավորվեն հենց Ավստրիայում, քանի որ երկրում արդեն գոյություն ունի թուրքական մեծ համայնք։
Ներգաղթը մեծ ազդեցություն է ունենում Ավստրիայի քրեական իրավիճակի վրա։ Ներքին գործերի նախարարության տվյալների համաձայն, երկրում բնակարանային բոլոր հանցագործությունների շուրջ երկու երրորդը կատարվում է ներգաղթյալների կողմից ։
Ներգաղթյալների կազմում ոչ փոքր թիվ են կազմում նաև քաղաքական փախստականները։ 2002 թվականից մինչև 2009 թվականներն Ավստրիայում քաղաքական ապաստան ստանալու դիմում ներկայացրած անձանց թիվը 170 հազար մարդ է կազմել։ Դրանցից ամենամեծ խումբը (33 %) էթնիկ չեչեններ են ։ Երկրորդ տեղում աֆղանցիներն են։
Վարչատարածքային բաժանում
Ավստրիան բաժանվում է հետևյալ շրջանների (հողերի)՝
Լեզու
Ավստրիայում անկախ ազգությունից պաշտոնական գերմաներենով խոսում են երկրի գրեթե բոլոր բնակիչները (բնակչության 88,6 %)։ Լեռնային ռելիեֆի պատճառով Ավստրիայի ներքին շրջանային զատվածությունը հանգեցրել է բազմաթիվ բարբառների առաջացմանը։ Դրանք բոլորը պատկանում են այսպես կոչված գերմաներեն լեզվի ավստրո-բավարական բարբառին, բացառությամբ այն բարբառից, որով խոսում են ամենաարևմտյան տարածքում՝ Ֆորարբերգում։ Այն պատկանում է ալեմաներենի խմբին։
Գերմաներեն լեզվի ավստրիական տարբերակը նաև հստակ քերականական առանձնահատկություններով է օժտված, որով այն առանձնանում է գերմաներենից։
Բնակչության 2,3%-ը խոսում է թուրքերեն, 2,2%-ը՝ սերբերեն, 1,6%-ը՝ խորվաթերեն, որը Բուրգենլանդում պաշտոնական լեզու է համարվում (2001 թ.-ի մարդահամարի տվյալներ)։
Ծանոթագրություններ
Կատեգորիա:Ավստրիայի բնակչություն
Գրեգորի Ալան Իսակով
Գրեգորի Ալան Իսակով (Gregory Alan Isakov; ), հարավաֆրիկացի-ամերիկացի երգիչ և երգերի հեղինակ, որի գործունեությունը ներկայումս ծավալվում է Կոլորադո նահանգի Բոլդեր շրջանում ։ Նա և իր ընտանիքը տեղափոխվել են Միացյալ Նահանգներ 1986 թվականին և նա մեծացել է Փենսիլվանիա նահանգի Ֆիլադելֆիա քաղաքում ։
Պերվոմայսկի շրջան (Ղրիմ)
Պերվոմայսկի շրջան (Первомайський район, Curçı rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Պերվոմայսկոե ։
Գրեգորի Ալան Իսակով
Կյանք և կարիեա
Իսակովը ծնվել է 1979 թվականի հոկտեմբերի 9-ին Յոհաննեսբուրգում։ Նա իր ընտանիքի հետ միասին տեղափոխվել է Միացյալ Նահանգներ 1986 թվականին, քանի որ ապարտհեյդի ժամանակ նրա հայրը էլեկրտոնային ինժեներինգի բիզնես է սկսել Ֆիլադելֆիայում ։ Ֆիլադելֆիայում նա սկսել է շրջագայել խմբի հետ 16 տարեկանում ։ Ավելի ուշ Իսակովը տեղափոխվել է Կոլորադո՝ Ներոպայի համալսարանում բուսաբուծություն ուսուցանելու համար ։ Իսակովը գործիքներ է նվագել ամբողջ կյանքի ընթացքում, բայց սկսել է մասնագիտական կյանքը այդ բնագավառում տարբեր համերգների մասնակցելով և դրա հետ մեկտեղ որպես այգեպան աշխատելով ։ Նրա երաժշտական կարիերան դարձել է ավելի լուրջ, երբ նա սկսել է շրջագայել Քելի Ջո Ֆելփսի հետ ։
Պերվոմայսկի շրջան (Ղրիմ)
Աշխարհագրություն
Շրջանի տարածքի մակերեսը կազմում է 1474 կմ²։
Գրեգորի Ալան Իսակով
Կյանք և կարիեա
2003 թվականին Իսակովը ինքնուրույն թողարկել է իր առաջին ալբոմը՝ Rust Colored Stones-ը ։ 2005 թվականին նաև ինքնուրույն թողարկվել է Songs for October-ը։ 2007 թվականին նա թողարկել է That Sea, The Gambler-ը։ 2009 թվականին Իսակովի կողմից ինքնուրույն թողարկվել է This Empty Northern Hemisphere, որը ներառել է Բրենդի Քարլայլի վոկալ հինգ երգերում և Լեոնարդ Քոհենի «One of Us Cannot Be Wrong» երգի քավեր տարբերակը ։ 2013 թվականին Իսակովը ստեղծել է իր անկախ լեյբլը՝ Suitcase Town Music-ը, որի կազմում նա թողարկել է The Weatherman-ը ։
Պերվոմայսկի շրջան (Ղրիմ)
Բնակչություն
2012 թվականի մարդահամարի արդյունքներով շրջանում բնակվում էր 35597 մարդ։ Բնակչության խտությունը կազմում էր 24,15 մարդ/կմ²։
Գրեգորի Ալան Իսակով
Կյանք և կարիեա
2016 թվականին Իսակովը թողարկել է Gregory Alan Isakov with the Colorado Symphony-ն՝ իր մինչ այդ թողարկված 11 երգերը՝ տարբեր երգահանների կողմից նվագակված և ձայնագրված Կոլորադոյի սիմֆոնիկ նվագախմբի հետ ։ 2018 թվականի հոկտեմբերի 5-ին Գրեգորի Ալանը թողարկել է Evening Machines ալբոմն իր Suitcase Town Music լեյբլում ։
Նրա վրա ազդել է այնպիսի երաժիշտների ստեղծագործությունը, ինչպիսիք են Լեոնարդ Քոհենը, Քելի Ջո Ֆելփսը և Բրյուս Սպրինգստինը ։ Իսակովտ նվագել է մի շարք երաժշտական փառատոններում Միացյալ Նահանգներում, Կանադայում և Եվրոպայում ։
Պերվոմայսկի շրջան (Ղրիմ)
Արտաքին հղումներ
Կատեգորիա:Ղրիմի Ինքնավար Հանրապետություն Կատեգորիա:Ուկրաինայի շրջաններ
Գրեգորի Ալան Իսակով
Կյանք և կարիեա
2019 թվականի նոյեմբերի 20-ին Իսակովի Evening Machines ալբոմն առաջադրվել է Գրեմմի մրցանակին «Լավագույն ֆոլք ալբոմ» անվանակարգում Գրեմմի 62-րդ մրցանակաբաշխության ժամանակ ։
«Big Black Car» երգը նրա 2009 թվականի This Empty Northern Hemisphere ալբոմից ներառվել է 2012 թվականի ՄաքԴոնալդսի գովազդում։ Իսակովը նվիրաբերել է ամբողջ գումարը ոչ կոմերցիոն կազմակերպություններին, որոնք օգնում են գյուղատնտեսության հետագա կայուն վարման և համայնքների դաստիարակության գործում ։
Արտաքին հղումներ
Կատեգորիա:Երաժիշտներ Կոլորադոյից Կատեգորիա:Ամերիկացի երգահաններ Կատեգորիա:Ամերիկացի երաժիշտներ Կատեգորիա:Ամերիկացի երգիչ-երգահաններ Կատեգորիա:Ամերիկացի կիթառահարներ Կատեգորիա:21-րդ դարի երգիչներ և երգչուհիներ Կատեգորիա:Հարավաֆրիկացի երգիչներ Կատեգորիա:Հարավաֆրիկացի երաժիշտներ
Հռիփսիմե Ջանփոլադյան
Հռիփսիմե Ջանփոլադյան-Պիոտրովսկայա, հայազգի գիտնական, հայագետ և արևելագետ-հնագետ։ Բորիս Պիոտրովսկու կինը, Էրմիտաժի տնօրեն Միխայիլ Պիոտրովսկու մայրը։
Կենսագրություն
Հռիփսիմե Ջանփոլադյանը ծնվել է 1918 թվականի օգոստոսի 26-ին Նախիջևանից Երևան բռնագաղթի ճանապարհին՝ Սևանա լճի առափնյա գյուղական տներից մեկում։ Ջանփոլադյան տոհմիկ ընտանիքի չորրորդ զավակն էր։ Ջանփոլադյանների գերդաստանը սերում էր Պարսկաստանի Սալմաստ գավառի Դիլման քաղաքում ապրող Մանուկյաններից։ Գերդաստանի Ջամփոլադյան ազգանունը ծագում է ընտանիքի այրերից մեկի՝ Հովհաննեսին Դիլմանի խանի կողմից տրված Ջանփոլադ՝ «պողպատե մարմին» մականունից։
Կրթություն և աշխատանք
Երևանում բարձր առաջադիմությամբ դպրոցն ավարտելով՝ Հռիփսիմե Ջանփոլադյանը 1935 թվականին ընդունվում է Երևանի պետական համալսարանի պատմալեզվագրական ֆակուլտետը, որն ավարտում է 1940 թվականին։ Նույն տարում աշխատանքի է ընդունվում Հայաստանի պետական պատմության թանգարանում (ՀՊՊԹ)։ Հնագիտության նկատմամբ նրա հետաքրքրությունները ձևավորվել են Կարմիր Բլուրի հնագիտական աշխատանքներին մասնակցելու տարիներին, որը դարձավ հայագիտությամբ զբաղվելու հիմնական նախապայմանը։
1939 թվականին, դեռևս ուսանող, նա ակտիվ մասնակցություն է ունենում հանրապետությունում իրականացվող «Սասունցի Դավիթ» էպոսի հազարամյակին նվիրված տոնակատարությունների կազմակերպչական աշխատանքներին՝ արժանանալով միջոցառումների ղեկավար, ԽՍՀՄ ԳԱ Հայկական մասնաճյուղի նախագահ, ակադեմիկոս Հովսեփ Օրբելու ուշադրությանը։ Գիտնականը նկատելով երիտասարդ գիտաշխատողի նվիրվածությունն ու գիտական հակումները՝ նրան է տրամադրում դեռևս 1917 թվականին Նոր Գետիկ վանքում իր հավաքած վիմագիր արձանագրությունների հավաքածուի մի մասը։ Օրբելին Հռիփսիմե Ջամփոլադյանին հանձնարարում է դրանք ստուգել և վերստին վերծանել՝ համադրելով հին վերծանությունների հետ։ Արդյունքում՝ 1948 թվականին Հռիփսիմե Ջանփոլադյանը պաշտպանում է «Մխիթար Գոշը և Նոր Գետիկի վանքը» թեկնածուական ատենախոսությունը ։
Հռիփսիմե Ջանփոլադյանը շարունակում է վիմագրական հավաքչական գործունեությունը՝ արդեն ընդգրկելով Իջևանի տարածաշրջանը՝ իր մեծ ու փոքր արձանագրություններով կազմելով առանձին վիմագրական ժողովածու։ 1977 թվականին Հռիփսիմե Ջանփոլադյանի և Սուրեն Ավագյանի համատեղ աշխատանքի արդյունքում լույս է տեսնում «Դիվան հայ վիմագրության» վեցերորդ պրակը՝ «Իջևանի շրջան» ։ Այստեղ զետեղված են տարածաշրջանի բոլոր վիմագիր արձանագրությունները, դրանց գրչագրերը, ապա վերծանությունները։ Արձանագրական նյութերը համալրված են բնագրերի մատենագրական տվյալներով՝ հատուկ նշաններով տարանջատելով անձնական վերականգումները կամ հավելումները, ընձեռելով տարընթերցումների հնարավոր մեկնաբանությունները։
Հռիփսիմե Ջանփոլադյանը հետաքրքրված էր միջնադարյան հնագիտությամբ։ Նա կորստից փրկել և հայ գիտական հանրությանն է ներկայացրել Բուլգար (Վոլգայի ափին) քաղաքում՝ Սերիբի պեղավայրում հայտնաբերված նյութական մշակութային արժեքները, որոնք մեկ անգամ ևս հավաստում են Միջնադարյան Հայաստանի առևտրատն-տեսական, մշակութային կապերի իրողությունը հեռավոր ու մերձավոր հարևան երկրների հետ։
Դվինի ուսումնասիրություն
1951 թվականին մշտապես մասնակցելով Դվինի հնագիտական արշավախմբի աշխատանքներին՝ Հռիփսիմե Ջանփոլադյանը ուշադրությունը կենտրոնացնում է Դվինի ապակեգործական գտածոների վրա՝ խնդիր ունենալով գիտական շրջանակներին ներկայացնել միջնադարյան Դվինը՝ իբրև ապակեգործական խոշոր կենտրոն։
1985 թվականին Հռիփսիմե Ջանփոլադյանը և Արամ Քալանթարյանը հրատարակում են «Միջնադարյան Հայաստանի առևտրական կապերը VI–XIII դդ. (ըստ ապակեգործության տվյալների)» աշխատությունը ։ Հեղինակները, հատուկ ուսումնասիրության առարկա դարձնելով ներմուծված ապակին, արձանագրում են՝ մերձավորարևելյան երկրների հետ ունեցած տարանցիկ առևտրական կապերի շնորհիվ Դվինի ապակեգործական արհեստանոցներում մշակվեցին նոր բաղադրատոմսեր, ինչի շնորհիվ ստացվել է մերձավորարևելյան օրինակներից տարբերվող դվինյան նկարազարդ ապակին (IX դ.)։
Ապակե գտածոների ուսումնասիրություն
Հռիփսիմե Ջանփոլադյանը ապակե գտածոների այս կամ այն տեսակին նվիրված բազում հոդվածների հեղինակ է։ Գիտնականի աշխատանքները նկատի ունենալով՝ հայտնի միջնադարագետ-հնագետներ՝ Բորիս Մարշակը և Վալենտինա Ռասպոպովան գրում են.
Խեցեգործական գտածոների ուսումնասիրություն
19-րդ դարի երկրորդ կեսին Եգիպտոսում, Սիրիայում, Պաղեստինում և մերձվոլգյան Բուլգար քաղաքում մեծաքանակ ձվաձև անոթների հայտնագործումը գիտական աշխարհում առաջ բերեց մեծ հետաքրքրություն։ Հրատարակվեցին մի շարք հոդվածներ՝ հիմքում ունենալով դրանց կենցաղային-գործնական կիրառության հարցերը։ Առաջադրվեցին տարբեր կարծիքներ՝ վերոնշյալների գործածության կերպի՝ սկսած ճրագ կանթեղներից, մոմակալներից մինչև սնդիկ պահելու տարաներ, պատերազմական հրձիգ նռնակներ, անուշահոտ յուղեր, վարդաջրեր պահելու և փոխադրելու հարմար միջոցներ, ճարտարապետական հարդարանքի տարր, ալքիմիական փորձանոթներ և այլն։ Նույն տեսակետն էր պաշտպանում, որոշ վերապահումներով, Հռիփսիմե Ջանփոլադյանը։ Տարիների ընթացքում հավաքած և հետազոտած նյութերը հրատարակում է «Դվինից և Անիից հայտնաբերված ձվաձև անոթները» վերնագրով աշխատության մեջ։ Դվին և Անի մայրաքաղաքների պեղումներով հայտնաբերված ձվաձև անոթները ոչ միայն բազմաքանակ են, այլև բազմատեսակ, զարդարուն ու անզարդ, դրոշմազարդ, հարդարված հետաքրքիր և ուրույն հարդարապատկերներով, հաճախ արձանագիր (հայերեն և արաբերեն) կամ վարպետների նշաններով։
Հռիփսիմե Ջանփոլադյանը մասնակցել է 1989 թվականին Լենինգրադում կայացած XV միջազգային գիտական կոնգրեսի աշխատանքներին, որը նվիրված էր ապակեգործությանը։ Այստեղ նա կարդացել է երկու զեկուցում։
Ընտանիք
Հռիփսիմե Ջանփոլադյանի ամուսինը՝ ակադեմիկոս Բորիս Պիոտրովսկին, իր լայնամասշտաբ հնագիտական գիտելիքներով համաշխարհային գիտության ասպարեզում ճանաչված գիտնական էր, երկար տարիներ ղեկավարել է Կարմիր Բլուրի հնագիտական արշավախումբը։ Գիտական գործունեությանը զուգահեռ՝ ղեկավարել է նաև Լենինգրադի Պետական Էրմիտաժը։
Ավագ որդին ճանաչված արևելագետ, ակադեմիկոս Միխայիլ Պիոտրովսկին է, որն այսօր Էրմիտաժի տնօրենն է, իսկ մյուս որդին՝ Լևոն Պիոտրովսկին, կենսաբանական գիտությունների դոկտոր է, միջազգային բազմաթիվ կազմակերպությունների պատվավոր անդամ։
MS-DOS
MS-DOS (Microsoft Disk Operating System), x86 բազայի վրա հիմնված սկավառակի օպերացիոն համակարգ համակարգիչների համար։ MS-DOS-ը DOS համատեղ օպերացիոն համակարգերի ընտանիքի ամենահայտնի օպերացիոն համակարգն է, և համարվում է 1980-ականներից մինչև 1990-ականների ընթացքում ամենաշատ օգտագործված համակարգը, մինչև այն փոխարինվեց գրաֆիկական ինտերֆեյսի օպերացիոն համակարգերով, հիմնականում Microsoft Windows ընտանիքից :. MS-DOS-ը CP/M և UNIX օպերացիոն համակարգերի ոչ պաշտոնական հիբրիդ է։ Սա ճկուն օպերացիոն համակարգ է, որը չի պահանջում համակարգչի ռեսուրսները։
Նկարագրություն
1981 թվականին IBM ընկերությունը դիմեց օպերացիոն համակարգ ստեղծելու հարցով, որը պետք է օգտագործվեր նոր IBM PC համակարգչային ընտանիքում։ Microsoft-ը Seattle Computer Products-ից գնեց 86-DOS օպերացիոն համակարգը և սկսեց աշխատել IBM-ի պահանջներին համապատասխան։ Հետագայում IBM-ը լիցենզավորեց MS-DOS-ը և թողարկեց 1981 թվականի օգոստոսին PC DOS 1.0 անունով։ MS-DOS-ի և PC DOS-ի հետագա զարգացումը իրականացվել է Microsoft-ի և IBM-ի կողմից մինչև 1993 թվականը, երբ առանձին թողարկվեցին Microsoft-ից 6.0-ն և IBM-ից` 6.1-ը։
Արտաքին հղումներ
Կատեգորիա:Microsoft օպերացիոն համակարգեր Կատեգորիա:DOS Կատեգորիա:Ծրագրեր, որոնց զարգացումը դադարեցված է
Գումիստա
Գումիստա (Գումիսթա, աբխազ.` Гәымсҭа, վրաց.` გუმისთა), գյուղ Աբխազիայի Սուխումի շրջանում, Գումիստա գետի ձախ ափին, Սուխումից 6 կմ հյուսիս-արևմուտք։ Գտնվում է ծովի մակարդակից 10 մ բարձրության վրա։
Բնակչությունը
1959 թվականի տվյալներով Գումիստայում ապրում էր 2563 մարդ` հիմնականում հայեր : 1989 թվականին գյուղում բնակվում էր 4177 մարդ, մեծամասնությունը կրկին հայեր , իսկ ներառյալ նաև Գումիստայի գյուղական խորհրդին ենթակա գյուղերը` 7713 բնակիչ (Լեչկոպ, Աչադարա և ներկայումս Սուխումի կազմի մեջ մտնող, նախկին Մայակ գյուղերի հետ միասին) ։
2011 թվականին Գումիստա գյուղական խորհրդի բնակչության թվաքանակը կազմել է 2721 մարդ, որոնցից 1684 (61,9%) - հայեր, 772 (28,4%) - աբխազներ, 128 (4,7%) - ռուսներ, 58 (2,1%) - վրացիներ, 19 (0,7%) - հույներ, 8 (0,3%) - ուկրաինացիներ և 52 (1,9%) - այլ ազգերի ներկայացուցիչներ ։
Բնակչությունն զբաղվում է ծխախոտի, եգիպտացորենի, թեյի, բանջարանոցային և ցիտրուսային կուլտուրաների մշակությամբ, այգեգործությամբ, անասնապահությամբ, մեղվաբուծությամբ և շերամապահությամբ։ Խորհրդային տարիներին գյուղն ուներ միջնակարգ դպրոց, ակումբ-կինո, գրադարան և բուժկայան։
Գումիստան հիմնադրել են Սամսունից և Օրդուից գաղթած համշենահայերը` 1883 թվականին։
Գումիստայում է ծնվել թատրոնի և կինոյի հայ դերասան Մայիս Կարագյոզյանը։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր
Բեթմեն (ֆիլմ, 2022)
«Բեթմեն» (The Batman), ամերիկյան սուպերհերոսական ֆիլմ, որը հիմնված է DC Comics հրատարակչության համանուն կոմիքսների վրա։ Ֆիլմը թողարկվելու է Warner Bros. ընկերության կողմից։ Եվ դա լինելու է Բեթմենի մասին բոլոր ֆիլմերի ամբողջությունը։
Զարգացում
2014 թվականի հոկտեմբերին Warner Bros.-ը հայտարարել է, որ մշակման մեջ է գտնվում Բեթմենի մասին ֆիլմը, որի դերը կրկին կատարելու է Բեն Աֆլեքը։ 2015 թվականի հուլիսին հաղորդվել է, որ Աֆլեքը ստուդիայի հետ բանակցություններ է վարում ֆիլմի բեմադրության և Ջեֆ Ջոնսի հետ սցենարը համատեղ գրելու շուրջ ։ «Բեթմենն ընդդեմ Սուպերմենի։ Արդարության արշալույսին» ֆիլմի թողարկումից հետո WME գործակալության ղեկավար Պատրիկ Ուայթսելը հաստատել է, որ Աֆլեքը Բեթմենի մասին սոլո ֆիլմի համար սցենար է գրել և ներկայում այն դիտարկում են ստուդիան DC-ի հետ միասին։ 2016 թվականի մայիսին Ջերեմի Այրոնսը հաստատել էր, որ ինքը հայտնվելու է Խավարի ասպետի մասին ֆիլմում ։ Սան Դիեգոյի Comic-Con-ում 2016 թվականի հուլիսին պաշտոնապես հաստատվել է, որ Աֆլեքը դառնալու է ֆիլմի ռեժիսորը ։ 2016 թվականի օգոստոսին սոցիալական ցանցերում Աֆլեքի էջերից մեկում ցուցադրվել էր Դեստրոուկի կերպարը ։ 2016 թվականի սեպտեմբերի 8-ին Ջեֆ Ջոնսը հաստատել է, որ Ջո Մանգանելոն խաղալու է վարձկան Սլեյդ Ուիլսոնի դերը, որը, հնարավոր է, դառնա ֆիլմի գլխավոր չարագործը։
2016 թվականի հոկտեմբերի սկզբին Աֆլեքը հայտարարել է, որ ֆիլմի ենթադրյալ անվանումը լինելու է «Բեթմեն» ։ 2016 թվականի դեկտեմբերին Աֆլեքը Variety-ին տված հարցազրույցում հաստատել է, որ ֆիլմը նկարահանելու են 2017 թվականի գարնանը ։ Ավելի ուշ նույն ամսին Գրեգ Սիլվերմանը, որը պատասխանատու է Warner Bros. ստուդիայի ֆիլմերի արտադրության համար, հայտարարել է, որ ֆիլմը պետք է ակնկալել 2018 թվականին։ Ավելի ուշ 2017 թվականի հունվարին, Աֆլեքը հայտարարել է, որ հեռանում է տնօրենի պաշտոնից իր դերի վրա կենտրոնանալու համար։ Նա շարունակել է հանդես գալ որպես ֆիլմի սցենարիստ, պրոդյուսեր և գլխավոր դերասան։ Բացի այդ, ռեժիսորի հրաժարականին դրդել է «Գիշերվա օրենքը» ֆիլմի ձախողումը» ։
2017 թվականի փետրվարի վերջին Warner Bros. հայտարարել է, որ ֆիլմը կոչվելու է «Բեթմեն», և որ Մեթ Ռիվզը պաշտոնապես հաստատվել է ֆիլմի ռեժիսորի և պրոդյուսերի պաշտոնում ։ Հունիսին Ռիվզը հայտնել է, որ ֆիլմը ցույց կտա Բեթմենի դետեկտիվ տարբերակը՝ հզոր շեշտադրմամբ աշխարհի տեսլականի վրա ։ Հուլիսին Ռիվսը հաստատել է, որ սցենարը վերագրվել է իր ոճին և ֆիլմի տեսությանը ։ 2019 թվականի հունիսին հայտնի է դարձել, որ գլխավոր դերակատարը լինելու է Ռոբերտ Փեթինսոնը։
Նկարահանումներ
Ֆիլմի նկարահանումները սկսվել են 2020 թվականի ապրիլի 6-ին Լոնդոնում ։
Թողարկում
Ֆիլմը վարձույթ դուրս կգա 2021 թվականի հոկտեմբերի 1-ին ։ Սկզբում պրեմիերան նախատեսված է եղել 2021 թվականի հունիսի 25-ին, սակայն այն հետաձգվել է COVID-19 համավարակի պատճառով։
Ծանոթագրություններ
Կատեգորիա:Warner Bros. ֆիլմեր Կատեգորիա:Ֆիլմեր Բեթմենի մասին Կատեգորիա:2021 ֆիլմեր Կատեգորիա:DC-ի ընդարձակ տիեզերքի ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր սուպերհերոսների մասին Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան քրեական թրիլեր ֆիլմեր
Ջանկոյի շրջան
Ջանկոյի շրջան (Джанкойський район, Canköy rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Ջանկոյ ։
Աշխարհագրություն
Շրջանի տարածքի մակերեսը կազմում է 2667 կմ²։
Բնակչություն
2012 թվականի մարդահամարի արդյունքներով շրջանում բնակվում էր 74352 մարդ։ Բնակչության խտությունը կազմում էր 27,88 մարդ/կմ²։
Շուրա Բոզոյան
Շուրա Երվանդի Բոզոյան, հայ մաթեմատիկոս։ Ֆիզիկա-մաթեմատիկական գիտությունների դոկտոր (1989), պրոֆեսոր (1990):
Կենսագրություն
Շուրա Բոզոյանը ծնվել է 1932 թվականի ապրիլի 12-ին, Վրաստանի Ախալքալաքի շրջանի Բալխո գյուղում։ 1955 թվականին ավարտել է Հայաստանի պետական մանկավարժական ինստիտուտը։ 1960-1969 թվականներին եղել է Երևանի մաթեմատիկական մեքենաների գիտահետազոտական ինստիտուտի հեռանկարային հետազոտությունների լաբորատորիայի վարիչ, 1969-1973 թվականներին՝ Հայաստանի պետական մանկավարժական ինստիտուտի մաթեմատիկայի ֆակուլտետի դեկան։ 1973-1978 թվականներին աշխատել է Երևանի պետական համալսարանում և ՀՀ ԳԱ Հաշվողական կենտրոնում։ 1978 թվականից աշխատել է Հայաստանի պետական ճարտարագիտական համալսարանի մաթեմատիկական դեպարտամենտում, դասավանդել է նաև «Սինսփսիս Արմենիա» ընկերությունում, Հայ-ռուսական սլավոնական համալսարանում։
Ջանկոյի շրջան
Արտաքին հղումներ
Կատեգորիա:Ղրիմի Ինքնավար Հանրապետություն Կատեգորիա:Ուկրաինայի շրջաններ
Շուրա Բոզոյան
Կենսագրություն
Աշխատանքները վերաբերում են մեծ ինտեգրալ սխեմաների նախագծման ավտոմատացմանը։ Հեղինակ է բուհական ուսումնական ձեռնարկների ։
Շուրա Բոզոյանը մահացել է 2012 թվականին։
Ծանոթագրություններ
Կատեգորիա:Հայ մաթեմատիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ
Վիլլա Սանտ Անտոնիո
Վիլլա Սանտ Անտոնիո (Villa Sant'Antonio), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 454 մարդ (2008 թվականի տվյալներով), բնակչության խտությունը կազմում է 24 մարդ/կմ²։ Զբաղեցնում է 19 կմ² մակերես տարածք։ Փոստային ինդեքսն է՝ 9080։ Հեռախոսային կոդը՝ 0783։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սեն ան Ամենուա
Բնակչությունը 2006 թվականի դրությամբ կազմում է 1271 մարդ, բնակչության խտությունը` 128.13 մարդ/կմ²։ Բնակավայրը զբաղեցնում է 9.92 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 10 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 797 աշխատունակ (15-64 տարեկան) բնակիչ, որոնցից ակտիվ էին 543-ը, իսկ ոչ ակտիվները` 254։ Ակտիվության ցուցանիշը կազմում է 68,1 %։ 543 աշխատունակ մարդկանցից աշխատել է 516 անձ (260 տղամարդ և 256 կին)։ Գործազուրկ են եղել 27 անձ (14 տղամարդ և 13 կին)։ 254 անաշխատունակներից 106-ը եղել են աշակերտներ կամ ուսանողներ, 109-ը` թոշակառուներ, իսկ 39-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Բազեի երգը
Սյուժե
Ուժեղ թշնամու հետ հակամարտության ժամանակ վիրավորվելուց հետո Բազեն երկնքից ընկնում է ժայռերին և լորտուի չարախինդ հարցին պատասխանում է. «Այո, մեռնում եմ, ես լավ ապրեցի, ես գիտեմ ինչ է երջանկությունը, ես տեսել եմ երկինքը, դու այն չես կարող տեսնել այդքան մոտիկից, հե՜յ դու, խղճուկ»։ Իսկ հետո բղավեց տառապանքով և ցավով՝ հավաքելով իր բոլոր ուժերը. «Օ՜, եթե միայն մեկ անգամ կարողանամ բարձրանալ երկինք»։ Օձի խորհրդով («Թերևս թևերդ քեզ կբարձրացնեն և դու կապրես մի քիչ քո տարերքի մեջ») նա անդունդի եզրից նետվեց կիրճ, բայց հարվածելով ժայռերին գլորվեց ներքև, որտեղ մոլեգին հեղեղը բռնեց նրա մարմինը։ «Նա երկար մտածում էր թռչնի մահվան և նրա սիրո մասին դեպի երկինքը» և որոշեց փորձել իր վրա՝ «երկնքում թռչել գոնե մի փոքր», պարզելու համար թե ի՞նչ է երկնային թռիչքը, ինչո՞ւ են թռչունները դա համարում երջանկություն։ Նա նույնպես նետվեց ժայռերից, սակայն ի տարբերություն Բազեի՝ չվնասվեց, այլ ծիծաղեց. «Ահա թե ինչում է երկնային թռիչքի գեղեցկությունը։ Այն անկման մեջ է։ Ծիծաղելի թռչուններ»։
Քննադատություն
Խորհրդային հրապարակախոսությունը և գրական քննադատությունը մեծ ուշադրություն են դարձրել «Բազեի երգը» ստեղծագործության վրա։ Եմելյան Յարոսլավսկին իր հուշերում նշել է, որ «Գորկու կոչերը և նրա կրակոտ զինվորական երգերը՝ «Մրրկահավի երգը», «Բազեի երգը», ունեին ավելի շատ հեղափոխական ազդեցություն ժողովրդի վրա, քան կուսակցական կազմակերպությունների անհատական հեղափոխական հանձնաժողովների հռչակագրերը» ։ Մեկ այլ հեղափոխական՝ Պյոտր Զալոմովը, հիշում է.
Բազեի երգը մեզ համար տասնյակ հռչակագրերից ավելի արժեքավոր էր։ ՄԵնք ցնցվեցինք ցարական գրաքննության հիմարությունից, որը թույլ տվեց, որ այն անցնի։ Եթե միայն մահացածը կամ անսահմանորեն ցածր և վախկոտ ստրուկը չեն կարողանում արթնանալ պայքարի ծավալը և բարկությունը զարգացնելով։ <…> Այն համահունչ էր մեր տրամադրության հետ, այն մեզ արցունքն աչքերին հիացմունքի հասցրեց :
Վլադիմիր Լենինը իր բաց նամակը` հղված Մաքսիմ Գորկուն, որը հրատարակվել է 1914 թվականին, անվանել է ««Բազեի երգը» հեղինակին» ։
Մաքսիմ Գորկու կենսագրության հեղինակ Իլյա Գրուզդևի կարծիքով «Նշանավոր մարդկանց կյանքը» շարքում (1960) նշվում է.
Այս «Երգը» լույսի, ազատության կոչն է, որը ուղղակիորեն ուղղված էր հեղափոխական աշխատողներին, ովքեր դեմ էին կապիտալիստական ուժերին և ինքնավարությանը ։
Գորկու ստեղծագործությունը գնահատվել է նաև աջ թևի քննադատության կողմից, օրինակ՝ Միխայիլ Մենշիկովը 1900 թվականին պնդել է.
Այս «Բազեի երգը» շատ-շատերին դուր է գալիս, շատ երիտասարդներ հիացած են, բայց ինձ համար այն թվում է անսովոր կեղծ և թույլ։ Այն նույնիսկ դժվար է հասկանալ և սովորել։ Չխոսելով այն մասին, որ ստեղծագործությունը վատ է գրված, ճչացող գույներով՝ այն ներքուստ կեղծ է բարոյական գաղափարների համաձայն։ Լավն է այլաբանությունը. թռչել երկնքում, որպեսզի այնտեղ պայքարեն, ոչնչացնեն և՛ իրենց, և՛ թշնամուն, միմյանց փետուրերը հավաքեն, թևերը կոտրեն։ Նախկին բանաստեղծները երկնքին տալիս էին այլ իմաստ։ Հիշեք. «Կեսգիշերին հրեշտակը թռչում էր երկնքում և մի հանգիստ երգ էր երգում»։ Այդ հին երգը ոչ թե Բազեի, կամ այլ թռչնի մասին էր, այլ «Մեծ Աստծու» մասին ։
Արվեստում
Մեր ֆիլմով մենք ցանկանում էինք ընդգծել որ մեր արվեստը, ինչպես պնդում էր Գորկին, պետք է ակտիվորեն հանդես գա անտարբերության, քաղքենիության, երևույթների քաղքենիության մեջ, որոնք անհամատեղելի են ապագայի հասարակությունում՝ հարմարավետ և լիարժեք փիլիսոփայության, գրավիչ և սայթաքուն, օձերի փիլիսոփայության հետ։ Այսպես էլ առաջացել է լորտուն՝ մեր քաղքենիների պատկերում, որը ի վերջո դատապարտված էր մահվան։ Մեզ թվում էր, որ «Երգ Բազեի մասին» ստեղծագործության նման ընթերցանությունը չի խեղաթյուրի հեղինակի մտադրությունը, այլ հակառակը՝ կստիպի «Երգին» հնչել նոր ուժով, սուր և չարակամ...
Գրականություն
Կատեգորիա:Մաքսիմ Գորկու աշխատություններ
Շրջանառության մեջ գտնվող արժույթ
Դրամավարկային քաղաքականություն վարող տնտեսությունում շրջանառության մեջ գտնվող արժույթը այն դրամանիշի (թղթադրամ կամ մետաղադրամ) արժեքն է, որը երբևէ թողարկվել է երկրի դրամավարկային քաղաքականություն վարող կառույցի կողմից հանած այն կանխիկ գումարը որը շրջանառությունից հանվել է։ Ընդհանուր առմամբ, շրջանառության մեջ գտնվող դրամը, երկրի դրամի ընդհանուր առաջարկն է, որը կարող է սահմանվել տարբեր մեթոդներով, բայց այն միշտ պետք է ներառի ազգային արժույթը, նաև բանկային ավանդների որոշ տեսակներ, ինչպիսիք են ցպահանջ ավանդները։
Շրջանառության մեջ գտնվող արժույթի հրապարակված չափը ունի գերագնահատված լինելու միտում, քանի որ այն չի ներառում ոչնչացված դրամները, կամ անհատների կողմից որպես խնայողություն պահվող դրամները (խսկց. «դոշակի տակ պահվող դրամ»), կոլեկցիոներների կողմից պահվող մետաղադրամները, կամ այն դրամները որոնք պահվում են որպես պահուստ բանկային համակարգում, ներառյալ արտասահմանյան կենտրոնական բանկերում, որպես պահուստային ակտիվ պահվող արտարժույթները։
Արժույթի ներքին պահանջարկ
Երկրում շրջանառության մեջ գտնվող արժույթը ամբողջապես հիմնված է երկրում կանխիկ դրամի առաջարկի և պահանջարկի վրա։ Յուրաքանչյուր երկրի դրամավարկային քաղաքականություն վարող կառույցը պատասխանատու է, որ շրջանառության մեջ լինի բավականաչափ դրամ տնտեսության առևտրային կարիքները բավարարելու համար և թողարկի լրացուցիչ թղթադրամներ և մետաղադրամներ, երբ պահանջարկ լինի։
Ակնկալվող պահանջարկը բավարարելու համար բանկերը դրամավարկային քաղաքականություն վարող կառույցից պարբերաբար կամ բացառիկ կարգով պատվիրում են կանխիկ դրամական միջոցներ։ (Բանկային կարգավորիչը սովորաբար որոշում է բանկերի պահուստների նկատմամբ պահանջները, ներառյալ կանխիկ դրամի նվազագույն մասնաբաժինը բանկի ակտիվներում)։ Երբ բանկերը այլևս կարիք չեն ունենում  այդչափ կանխիկ դրամով պահուստի, նրանք կանխիկ դրամը վերադարձնում են դրամավարկային քաղաքականություն վարող կառույցին ։ Դրամի անհրաժեշտ քանակությունը կախված է մի շարք գործոններից։ Օրինակ, Սուրբ Ծննդյան ժամանակ պահանջարկը ավելի մեծ է, քանի առևտրային գործունեությունը շատ ակտիվ է։ Նաև, երբ աշխատողների աշխատավարձը վճարվում էր կանխիկ եղանակով, կանխիկ դրամի պահանջը ավելի մեծ էր։ Տնտեսական խուճապների ընթացքում կարող են նաև լինել կանխիկ դրամի հանկարծակի, չկանխատեսված պահանջարկի աճ, ինչը կհանգեցնի նրան, որ մարդիկ կսկսեն իրենց բանկային հաշիվներից գումարը կանխիկացնել։ Բանկերի կողմից պահվող կանխիկ միջոցները համարվում են շրջանառության մեջ եղած արժույթի մաս։
Անհատների ձեռքում կամ բիզնեսում գտնվող կանխիկ դրամական միջոցները կարող են օգտագործվել ինչպես առօրյա, այնպես էլ արտառոց գնումների համար կամ կարող են պահվել որպես պահուստ։ Ներկայումս, ամենօրյա գործարքների մեծ մասը կատարվում է էլեկտրոնային փոխանցումների միջոցով, առանց կանխիկի օգտագործման։ Շրջանառության մեջ եղած կանխիկ դրամի զգալի մասը օգտագործվում և պահվում է սև շուկայում։
Արտարժույթի պահուստներ
Շատ երկրների կենտրոնական բանկերը իրենց արտարժույթի պահուստներում պահում են մեկ այլ երկրի արժույթ, որը կարող է ներառել թղթադրամներ, ավանդներ, պարտատոմսեր, գանձապետական պարտատոմսեր և պետական այլ արժեթղթեր։ Պահուստի կանխիկ մասը այդ արժույթը թողարկող կենտրոնական բանկի կողմից համարվում է շրջանառության մեջ գտնվող արժույթ։
Շրջանառության մեջ եղած ընդհանուր արժույթը
Միջազգային հաշվարկների բանկը ներկայացնում է 18 հիմնական արժույթների թղթադրամների և մետաղադրամների արժեքի մանրամասն վիճակագրությունը, որոնք օգտագործվում են Վճարների և շուկայի ենթակառուցվածքների հարցերով հանձնաժողովի անդամների կողմից(CPMI): Ստորև տեղադրված աղյուսակը ներկայացնում է 2016թ-ի դեկտեմբերի 31-ի դրությամբ շրջանառության մեջ գտնվող ընդհանուր արժույթը ԱՄՆ դոլարով(մլրդ․), օգտագործելով տարեվերջի փոխարժեքը։ Ընդհանուր արժեքը 4,687 մլրդ ԱՄՆ դոլար է։ Չինաստանը և ավելի քան 160 երկրներ հաշվարկի մաս չեն կազմում։ Հաշվարկը չի պարունակում նաև կրիպտոարժույթներ, ինչպիսիք են Բիթքոյնը և Ռիփլը, որոնց շրջանառության ընդհանուր արժեքը գերազանցում է հարյուր միլիարդ դոլարը։
Ծանոթագրություններ
Կատեգորիա:Դրամական միավորներ
Յորքի Սուրբ Պետրոսի տաճար
Յորքի Սուրբ Պետրոսի տաճար (Cathedral and Metropolitical Church of Saint Peter in York, York Minster), եկեղեցի Մեծ Բրիտանիայի Յորք քաղաքում։ Հայտնի է որպես Յորքի Մայր տաճար։ Հյուսիսային Եվրոպայի խոշորագույն տաճարներից մեկն է։ Սուրբ Պետրոսի տաճարը համարվում է Յորքի արքեպիսկոպոսական նստավայրը, Անգլիական եկեղեցու երկրորդ բարձրագույն գրասենյակը և Յորքի թեմի ու Յորք նահանգի մայր տաճարը ։ Տաճարն ունի ատենապետ և եկեղեցական խորհուրդ։ «Minster» կոչումը վերագրվում է Անգլո-սաքսոնական ժամանակաշրջանում ստեղծված եկեղեցիներին` որպես միսիոներական ուսուցողական եկեղեցիներ, և այժմ պատվավոր կոչում է համարվում ։
Տաճարի նավը, ժողովատունն ու տրանսեպտները կառուցվել են գոթական ճարտարապետական ոճով։ Նավն ներառում է արևմտյան պատուհանը, որը կառուցվել է 1338 թվականին, իսկ արևելյան ծայրամասի Տիրամոր կապելլայում գտնվում է Մեծ Արևելյան պատուհանը, որի կառուցումն ավարտվել է 1408 թվականին։ Վերջինս ամենամեծ միջնադարյան վիտրաժային պատուհանն է աշխարհում։ Հյուսիսային տրանսեպտում Հինգ քույրերի տիգաձև պատուհանն է, յուրաքանչյուրը՝ 16,3 մ բարձրությամբ ։ Հարավային տրանսպետը ներառում է վարդակ պատուհան, իսկ Արևմտյան պատուհանն ունի սրտաձև դիզայն և հայտնի է որպես «Յորքշիրի սիրտ»։
Պատմություն
Տեղանքում կառուցված առաջին տաճարը թվագրվում է 627 թվականին։ Դա մի փայտե շինություն է եղել, որը հապշտապ կառուցվել է Նորտումբրիայի թագավոր Էդվինի մկրտության համար։ Առավել հիմնավոր կառույցի շինարարությունը սկսվել է 630-ական թվականներին։ Քարե շինության կառուցումն ավարտվել է 637 թվականին, Նորտումբրիի թագավոր Օսվալդի կողմից և նվիրաբերվել Պետրոս առաքյալին։ 670 թվականին արքեպիսկոպոս Սուրբ Վիլֆրիդը վերանորոգում է եկեղեցին։ Տաճարին կից գտնվող դպրոցը և գրադարանը հիմնադրվել են 8-րդ դարում և մեծ կարևորություն են ունեցել Հյուսիսային Եվրոպայում ։ 741 թվականին եկեղեցին ավերվել է հրդեհից։ Այն վերակառուցվել է և վերածվել ավելի տպավորիչ կառույցի, որն ուներ երեսուն խորան։ Ե՛վ տաճարը, և՛ ողջ տարածքն ավերվել են բազմաթիվ զավթիչների կողմից։ Նրա պատմությունն անորոշ է մինչև 10-րդ դարը։ Բենեդիկտյան միաբանության մի շարք եպիսկոպոսներ, այդ թվում՝ Սուրբ Օսվալդը, Վուլֆստանը և Էլդրեդը ծառայություն են մատուցել Յորքի եկեղեցում։ 1066 թվականին վերջիններս միասին մասնակցել են Վիլհելմ I Նվաճողի թագադրման արարողությանը Ուեստմինստերյան աբբայությունում։ Էլդրեդը մահացել է 1069 թվականին և հուղարկավորվել Յորքի եկեղեցում ։
Տաճարը վնասվել է 1069 թվականին Վիլհելմ I Նվաճողի կողմից, սակայն առաջին նորմանդացի արքեպիսկոպոս Թոմասը 1070 թվականին վերանորոգել է այն։ Դանիացիները 1075 թվականին ավերել են եկեղեցին, սակայն այն կրկին վերակառուցվել է 1080 թվականին։ Շինությունը վերակառուցվել է նորմանդական ճարտարապետական ոճով։ Նոր տաճարը 1137 թվականին կրկին վնասվել է հրդեհից, բայց արագ վերանորոգվել է։ 1154 թվականին երգչախմբի տաղավարը և կրիպտեն վերանորոգվել են, ինչպես նաև կառուցվել է նոր մատուռ, բոլորը՝ նորմանդական ոճով։
Գոթական տաճարների կառուցումը սկսվել է 12-րդ դարի կեսերին։ 1215 թվականին եկեղեցու արքեպիսկոպոս է դառնում Վոլթեր դե Գրեյը, որը պատվիրում է գոթական ոճով տաճարի կառուցումը՝ Քենթերբերիի տաճարին նման։ Տաճարի վերակառուցումն իրականացվել է 1220 թվականին։ Առաջին կառույցները եղել են հյուսիսային և հարավային տրանսեպտները, որոնց կառուցումն ավարտվել է 1250 թվականին։ Երկուսն էլ կառուցված են Անգլիական գոթական ոճով, սակայն զգալիորեն տարբերվում են պատի բարձրություններով։ Այդ ժամանակ ավարտվել է նաև կենտրոնական զանգակատան կառուցումը։ Յորքի տաճարի շինարարությունը շարունակվել է մինչև 15-րդ դարը։
Ժողովատան կառուցումը սկսվել է 1260-ականներին և ավարտվել 1296 թվականին։ Ընդարձակ նավի կառուցումը սկսվել է 1280-ական թվականներին նորմանների աջակցությամբ։ Արտաքին տանիքի շինարարությունն ավարտվել է 1330-ականներին, սակայն կամարների կառուցումը շարունակվել է մինչև 1360 թվականը։ Այնուհետև սկսվել է տաճարի արևելյան մասի և մատուռների կառուցումը, ինչպես նաև վերջին նորմանդական կառույցի՝ երգչախմբի տաղավարի շինարարությունը։ Վերջինս ավերվել է 1390-ական թվականներին։ Վերականգնողական աշխատանքներն ավարտվել են 1405 թվականին։ 1407 թվականին կենտրոնական զանգակատունը քանդվել է, որից հետո ամրացվել են կամարակալներն, ու 1420 թվականից սկսած կառուցվել է նոր զանգակատունը։ Արևմտյան աշտարակների կառուցումն ավարտվել է 1433- 1472 թվականներին։ Յորքի տաճարի ամբողջական կառուցումն ավարտվել է 1472 թվականին ։
Անգլիական բարեփոխումները հանգեցրին տաճարի գանձերի մեծամասնության և եկեղեցական հողերի մեծ մասի կորստին։ Եղիսաբեթ I-ի օրոք ջանքեր գործադրվեցին, որպեսզի տաճարից հեռացվեին հռոմեական կաթոլիկ եկեղեցու բոլոր հետքերը, քանդվեցին գերեզմանատները, պատուհաններն ու խորանները։ Անգլիական բուրժուական հեղափոխության ժամանակ Յորք քաղաքը շրջապատվել է Օլիվեր Կրոմվելի զորքերի կողմից 1644 թվականին, սակայն Թոմաս Ֆերֆաքսը կանխել է տաճարին սպառնացող հետագա վնասները։
1840 թվականին հրդեհվել է նավը, հարավարևմտյան զանգակատունը և հարավային ենթակողմը։
Ճարտարապետություն
Յորքի տաճարը համարվում է Հյուսիսային Եվրոպայի երկրորդ մեծ տաճարը, որը կառուցվել է գոթական ճարտարապետական ոճով։
Ներկայիս տաճարի կառուցումը սկսվել է 1230 թվականին և ավարտվել 1472 թվականին։ Առաջինը կառուցվել են հարավային և հյուսիսային տրանսեպտները։
Տաճարի նավը կառուցվել է 1291-1350 թվականներին գոթական ճարտարապետական ոճով։ Այն ամենաընդարձակ գոթական ոճով կառուցված նավն է Անգլիայում և ունի փայտե տանիք (ներկված է այնպես, որ նման լինի քարի), իսկ ենթակողմերի քարե տանիքները կամարակապ են։ Արևմտյան մասում Մեծ Արևմտյան պատուհանն է, որը հայտնի է որպես «Յորքշիրի սիրտ»։
Արտաքին հղումներ
Կատեգորիա:Մեծ Բրիտանիայի ճարտարապետություն
Զգայարանների սպեցիֆիկ էներգիայի օրենք
Միևնույն արտաքին պատճառը ներգործելով զգայության տարբեր օրգանների վրա, առաջացնում է տարբեր զգայություններ։ Ձայնային տատանումներն առաջացնում են լսողական, էլեկտրամագնիսական-լուսայինը՝ տեսողական, քիմքային հատկությունները՝ համի և հոտի, օրգանիզմի ներքին միջավայրում կատարվող պրոցեսները, որոնք արտացոլվում են ինտերոցեպտորների և պրոպրիոցեպտորների միջոցով, առաջացնում են օրգանական, շարժողական զգայություններ։ Կան գրգռիչներ (այսպես կոչված ունիվերսալ գրգռիչներ՝ էլեկտրական, մեխանիկական), որոնք ներգործելով զգայարանների վրա, առաջացնում են յուրահատուկ զգայություն (գրգռիչն էլեկտրական հոսանք է, թե մեխանիկական հարված, աչքի վրա ազդելիս առաջացնում է տեսողական, ականջի վրա՝ լսողական)։ Այս երնույթը գերմանացի ֆիզիոլոգ Յ․ Մյուլլերը (1801—1858 թ․) անվանեց «Զգայարանների սպեցիֆիկ էներգիայի օրենք»։ Նա և Հ․ Հելմհոլցը (1821—1894 թ․) հանգեցին իդեալիստական եզրակացության, զգայությունը համարելով ներքին հատկության («սպեցիֆիկ էներգիայի») արդյունք, լոկ նշան, սիմվոլ, որը արտաքին աշխարհի մասին ճիշտ պատկերացում տալ չէր կարող։
Կատեգորիա:Հոգեբանություն Կատեգորիա:Կենսաբանության տեսություններ Կատեգորիա:Զգայական համակարգ Կատեգորիա:Ընկալում
Իվիցա Օլիչ
Իվիցա Օլիչ (խորվաթ.՝ Ivica Olić, ), խորվաթ նախկին ֆուտբոլիստ, ով ներկայումս աշխատում է որպես Խորվաթիայի հավաքականի մարզչի օգնական։ Իր կարիերայի ընթացքում Օլիչը խաղացել է տարբեր գերմանական ակումբներում, մասնավորապես՝ Հերթայում, Համբուրգում, Վոլֆսբուրգում և Բավարիայում։ Ինչպես նաև հանդես է եկել Խորվաթիայի ազգային հավաքականի կազմում։ Խաղացել է հարձակվողի դիրքում, բայց կարող էր խաղալ նաև որպես վինգեր։ Խորվաթիայի հավաքականի նախկին գլխավոր մարզիչ Սլավեն Բիլիչը նկարագրել է նրան որպես տիպիկ «խաղ հաղթող» և «կարևոր խաղերի արքա»՝ իր՝ կարևոր խաղերում դժվար մրցակիցների դեմ գոլ խփելու կարողության համար ։
Վաղ կարիերա
Իվիցա Օլիչը ծնվել և մեծացել է Դավոր գյուղում՝ Սլավոնսկի Բրոդի մոտ, Խորվաթիա։ 1996 թվականին նա սկսեց խաղալ տեղի Մարսոնիա ակումբում և այստեղ անցկացրեց 2 լավ մրցաշրջան՝ մինչև 1998 թվականին նա տեղափոխվեց Հերթա Բեռլին։ Այստեղ նա բավական խաղաժամանակ չստացավ և հաջորդ տարի վերադարձավ Մարսոնիա, որի հետ Օլիչը տեղափոխվեց Խորվաթիայի առաջին դիվիզիոն՝ երկրորդ դիվիզիոնը հաղթելուց հետո։
Մարսոնիայի հետ ևս մեկ հաջող մրցաշրջանից հետո, 2001 թվականին Օլիչը տեղափոխվեց Զագրեբ ՖԱ, որին օգնեց հաղթել Խորվաթիայի առաջնությունը՝ խփելով 21 գնդակ 28 խաղերում։ Հաջորդ մրցաշրջանում նա տեղափոխվեց Դինամո Զագրեբ, որտեղ նա խփեց 16 գնդակ 27 խաղերում՝ դառնալով Խորվաթիայի առաջնության լավագույն ռմբարկու։
ԲԿՄԱ Մոսկվա
2003 թվականին Մոսկվայի ԲԿՄԱ-ն գնեց Իվիցա Օլիչի տրանսֆերը ։ Այստեղ նա սկսեց աստիճանաբար էլ ավելի լավ խաղալ և 20 խաղերում 10 գնդակ հեղինակեց։ ԲԿՄԱ-ի հետ Օլիչը հաղթեց Եվրոպա Լիգան 2005 թվականին, 3 անգամ հաղթեց Ռուսաստանի առաջնությունը (2003, 2005, 2006), 2-ական անգամ՝ Ռուսաստանի գավաթը (2005, 2006) և Ռուսաստանի սուպերգավաթը (2004, 2006) ։
Եվրոպա Լիգան հաղթելուց հետո Ռուսաստանի կառավարությունը պարգևատրեց Օլիչին Ռուսաստանի Բարեկամության շքանշանով։
Համբուրգ
2007 թվականի հունվարին Օլիչը տեղափոխվեց գերմանական Համբուրգ ։ Համբուրգը գնեց Օլիչին, քանի որ մինչև ձմեռային դադարը ակումբը գնտվում էր վտանգավոր գոտում։ Բայց մրցաշրջանի ավարտը Համբուրգի համար լավ դասավորվեց և թիմը գրավեց 7-րդ հորիզոնականը՝ ստանալով Ինտերտոտո գավաթի ուղեգիր, որը նրանք հետագայում հաղթեցին ։ 2007 թվականի հոկտեմբերին Օլիչը հեթ-տրիկ ձևակերպեց Շտուտգարտի դարպասը և դարձավ Համբուրգի առաջին խաղացողը, ով 3 հաղջորդական գոլի հեղինակ է դարձել մի խաղակեսում ։
2008 թվականին Համբուրգը Օլիչի հետ հաղթեց Emirates Cup-ում ։ Համբուրգի երկրպագուները սիրում էին Օլիչին իր նվիրվածության և դաշտում հետևողական աշխատանքի համար։ Թիմի կազմում իր վերջին խաղում երկրպագուներին հրաժեշտ տալու համար Օլիչը հագավ մարզաշապիկ, որի վրա գրված էր «Danke fans» («Շնորհակալություն, երկրպագուներ») ։